سعدیہ شیخ کا قتل

22 اکتوبر2007ء کو سعدیہ شیخ کا غیرت کے نام پر قتل ہوا جب 20 سالہ بیلجیئم میں مقیم پاکستانی لڑکی کو اس کے بھائی نے گولی مار کر ہلاک کردیا۔ یہ ایک سنگین اقدام تھا۔ یہ قتل چارلروئی کے لوڈلنسارٹ میں ہوا  سعدیہ شیخ اپنے کزن سے شادی کرنے کے لئے ان کے والدین کے دباؤ ڈالنے کے بعد اپنا گھر چھوڑ کر چلی گئی تھیں ۔ان کے والدین کی طرف سے یہ دباؤ تھا کہ وہ اپنے ایک ایسے کزن سے شادی کر لیں جن سے ان کی کبھی ملاقات بھی نہیں ہوئی۔ ان کے بھائی نے 2011ء میں ہونے والے مقدمے میں اس قتل کا اعتراف کیا اور یہ دعوی کیا تھا کہ اس نے تنہا یہ اقدام اٹھایا لیکن ایک جیوری نے اس خاندان کے چاروں افراد کو قتل کا مجرم قرار دیا اور تے نام افراد کو سزا سنائی۔ اس کیس کو بیلجیم کا پہلا غیرت کے نام پر قتل کا مقدمہ کہا گیا ہے۔

پس منظر 
سعدیہ کے والد طارق محمود شیخ پاکستان میں پیدا ہوئے ان کی والدہ  پروین زاہدہ سے ان کی شادی خاندان کی پسند کی تھی  ۔یہ خاندان 1973ء کو بیلجیم پہنچا۔ بچے برسلز میں پیدا ہوئے ۔یہ خاندان چارلیروی میں رہائش پزیر تھا۔ سعدیہ شیخ ایتھنی رائل ووبن میں زیر تعلیم تھیں ۔جب بیلجیم اور پاکستان دونوں ملکوں میں کاروبار کرنے والے سعدیہ شیخ کے والدین نے انھیں زبردستی اس بات پر مجبور کرنے کی کوشش کی کہ وہ اپنے کزن سے شادی کرلیں جس سے ان کی کبھی ملاقات بھی نہیں ہوئی۔ سعدیہ کو اپنے والدین سے بہت خطرہ محسوس ہوا کہ کہیں وہ۔جبری شادی نہ کردیں یہی وجہ ہے کہ انھوں نے ایک سینٹر میں وصیت بھی لکھی اور خاموشی سے گھر چھوڑ دیا۔  اور اپنے ایک ہم عمرجین کے پاس چلی گئی  انھوں نے مصالحت کی امید کے ساتھ 22 اکتوبر کو لا اسکول کے آخری سال میں  اس تنازعہ کو بہتر بنانے کے لئے اپنے اہل خانہ سے ملاقات کی لیکن انھیں تین بار گولی مار دی گئی  فائرنگ کے دوران ان کی بہن ساریہ شیخ بھی بازو پر گولی سے زخمی ہوگئیں۔ ۔

مقدمہ اور سزا 
نومبر 2011ء کو ان کے والدین ، ​​بھائی مدثر اور بہن ساریہ کو اس مقدمے کی سماعت کے لئے پیش کیا گیا۔ سعدیہ شیخ کے بھائی پر فائرنگ کا الزام عائد کیا گیا تھا جبکہ ان کے خاندان کے باقی افراد پر اس قتل کی مدد اورزبردستی شادی کی کوشش کا الزام عائد کیا گیا تھا۔ پراسیکیوٹرز نے ساریہ شیخ کے لئے 20 سے 30 سال کی سزا تجویز کی جبکہ باقی افراد کے لئے عمر قید  کی درخواست کی ۔مقدمے کی سماعت مونس میں ہوئی 
مقدمے کی سماعت کے دوران ، مدثر شیخ نے اس جرم کا اعتراف کیا اور یہ بھی دعوی کیا کہ اس نے اپنی بہن ساریہ کو بھی مارنے کی کوشش کی تھی ۔
اہل خانہ کے دیگر افراد نے یہ دعوی کیا کہ مدثر شیخ تنہا اس قتل کے ذمہ دار ہیں ان کے مطابق ، اس نے یہ عمل غصے میں کیا۔ انہوں نے واضح کیا کہ "میں سعدیہ کی زندگی نہیں لینا چاہتا تھا بس اسے احساس دلانا چاہتا تھا ۔ دسمبر 2011 کو جیوری نے چاروں افراد کو قتل کا مجرم قرار دیا، یہ غیرت کے نام پر قتل تھا اور بھائی اور والد نے جبری شادی کی کوشش کی  ۔
عدالت نے یہ فیصلہ دیا کہ والدین نے اس واقعے کا ارادہ کیا تھا اور اپنے بیٹے کو شوٹنگ کرنے کا حکم دیا ۔ اس وجہ سے اگرچہ مدثر شیخ کو خود 15 سال کی سزا سنائی گئی لیکن شیخ کی والدہ اور والد کو بالترتیب 20 اور 25 سال کی سزا سنائی گئی ۔ 22 سالہ ساریہ شیخ ، سزا کے وقت پانچ ماہ کی حاملہ تھیں ، جرم کے وقت ان کی جوانی کی وجہ سےپانچ سال کی سزا سنائی گئی تھی  ۔ دسمبر 2011ء میں اطلاع ملی تھی کہ شیخ کے والدین سزا پر اپیل کر رہے ہیں۔ ساریہ شیخ نے بھی حق کے تحفظ کے لئے ایک اپیل داخل کی تھی لیکن یہ بتایا گیا ہے کہ اگر ان کے وکیلوں کو خاطر خواہ بنیادیں نہ ملیں تو وہ ان کی پیروی نہیں کرسکتی ہیں ۔
اس کیس کو بیلجیم کا پہلا غیرت کے نام پر قتل کا مقدمہ کہا گیا ہے۔ شہری حقوق کے گروپوں نے اسے صنفی مساوات کا مسئلہ قرار دیا ہے ۔

حوالہ جات 

2007ء کی وفیات
2011ء میں بلجئیم
بلجئیم میں قتل
بیلجیم میں آتشیں اسلحہ سے اموات
بیلجیم میں خواتین کے خلاف تشدد
بیلجئیم کے مقتولین
خواہر کشی
جبری شادی
غیرت کے نام پر قتل
حقوق نسواں
برسلز
ایتھنی_رائل_ووبن
بیلجیم_میں_حقوق_نسواں_کے_گروہ
شارلیروا
پاکستانی نژاد بیلجئیمی شخصیات
Short description is different from Wikidata